**Okrug Mid** (engl. , ir. *Contae an Mhí*) je jedan od 32 istorijska okruga na ostrvu Irskoj, smešten u njegovom istočnom delu, u pokrajini Lenster.

Danas je okrug Mid jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je grad Navan.

Položaj i granice okruga
------------------------

Okrug Mid se nalazi u istočnom delu irskog ostrva i Republike Irske i graniči se sa:

* sever: okrug Monahan,
* severoistok: okrug Laud,
* istok: Irsko more,
* jugoistok: okrug Dablin,
* jug: okrug Kilder,
* jugozapad: okrug Ofali,
* zapad: okrug Vestmid,
* severozapad: okrug Kavan.

Prirodni uslovi
---------------

Mid je po prostranstvu jedan od srednjih irskih okruga - zauzima 14. mesto među 32 okruga.

**Reljef:** Veći deo okruga Mid je ravničarsko područje, 60-120 metara nadmorske visine, posebno u sredini i na jugu. Na krajnjem severu i zapadu počinje nisko pobrđe.

**Klima** Klima u okrugu Mid je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Najvažnije reke u okrugu Mid su Bojn i Blekvoter. Od Dablina ka istoku do Šenona na jugu je prokopan tzv. Kraljevski kanal, koji značajnom dužnom prolazi kroz okrug Mid. U okrugu postoji niz manjih jezera, koja nemaju veći značaj.

Stanovništvo
------------

Grad Navan, sedište okruga
Po podacima sa Popisa 2011. godine na području okruga Mid živelo je blizu 185 hiljada stanovnika, većinom etničkih Iraca. Ovo je za gotovo isto kao na Popisu 1841. godine, pre Irske gladi i velikog iseljavanja Iraca u Ameriku. Poslednje tri decenije broj stanovnika okruga raste po stopi od približno 3% godišnje, pa se broj stanovnika udvostručio u posmatranom razdoblju. Razlog je proces širenja gradskog područja Dablina na južne delove okruga.

**Gustina naseljenosti** - Okrug Mid ima gustinu naseljenosti od blizu 80 st./km², što je osetno više od državnog proseka (oko 60 st./km²). Južni deo okruga je mnogo bolje naseljen nego sever.

**Jezik**: Oko 1% okružnog stanovništva naseljava tzv. Područja irskog jezika (dva sela u zapadnom delu okruga), gde je jedino irski jezik u zvaničnoj upotrebi. Ovo je jedino takvo područje u oblasti Lenstera. U ostatku okruga se ravnopravno koriste engleski i irski jezik.

Povezano
--------

* Irski okruzi
* Navan

Eksterni linkovi
----------------

***Meath (grofovija)*** na Wikimedijinoj ostavi

* www.meath.ie Zvanična stranica Okruga Mid

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |